Case ID: 1229581
Sentence 0: Hökmə əsasən Məhkum Azərbaycan Respublikası Müdafiə Nazirliyinin N nömrəlihərbi hissəsinin 3-cü taborunun 9-cu bölüyünün 2-ci tağımının 1-ci manqasının komandiri, müddətdən artıq həqiqi hərbi xidmət hərbi qulluqçusu vəzifəsində, kiçik çavuş rütbəsində xidmət edərkən, 2017-ci ilin fevral-aprel ayları ərzində zərərçəkmiş şəxsləri hədənin icra ediləcəyi üçün real əsaslar olmaqla, öldürməklə və sağlamlıqlarına ağır zərər vurmaqla hədələmiş, təkrarən, qabaqcadan əlbir olan bir qrup şəxs halında, zərərçəkmiş şəxslərə qarşı xüsusi amansızlıqla, zərərçəkmiş şəxslərə zor tətbiq etməklə və ya belə zor tətbiq etmə hədəsi ilə və zərərçəkmiş şəxslərin köməksiz vəziyyətindən istifadə etməklə uşaqbazlıq və seksual xarakterli digər zorakılıq hərəkətləri etmiş, Azərbaycan Respublikasının vətəndaşı olmaqla Azərbaycan Respublikasının suverenliyi, ərazi toxunulmazlığı, dövlət təhlükəsizliyi və müdafiə qabiliyyəti zərərinə olaraq qəsdən, düşmən tərəfinə keçməklə, casusluq etməklə, dövlət sirrini xarici dövlətə verməklə, Azərbaycan Respublikasına qarşı düşmənçilik fəaliyyəti aparmaqda xarici dövlətə və onun nümayəndələrinə kömək etməklə dövlətə xəyanət etmiş, döyüş şəraitində, qabaqcadan əlbir olan bir qrup şəxs halında, silah tətbiq etməklə, habelə hərbi qulluq vəzifəsini yerinə yetirən digər şəxslərə müqavimət göstərməsi, zor tətbiq etmə və zor tətbiq etmə hədəsi ilə onları qulluq vəzifələrini pozmağa məcbur etməsi ağır nəticələrə səbəb olmuş, rəis kimi hərbi xidmət üzrə vəzifələrin yerinə yetirilməsi zamanı və belə vəzifələrin yerinə yetirilməsi ilə əlaqədar öz tabeliyində olan şəxsləri təhqir etmiş, döymüş və işgəncə vermiş, qabaqcadan əlbir olan bır qrup şəxs halında, silah tətbiq etməklə zərərçəkmiş şəxsin şərəf və ləyaqətini alçaltmaqla və ya ona qarşı zor tətbiq etməklə tabelik münasibətlərində olmayan hərbi qulluqçular arasında qarşılıqlı münasibətlərin nizamnamə qaydalarını pozması ağır nəticələrə səbəb olmuş, Azərbaycan Respublikasına qəfil hücumun vaxtında aşkara çıxarılması və dəf olunması, habelə, təhlükəsizliyinin təmin edilməsi üzrə döyüş növbəsi (döyüş xidməti) çəkmə qaydalarını pozması dövlətin təhlükəsizlik mənafeyinə zərər vurmuş və ağır nəticələrə səbəb olmuş, döyüş şəraitində, rəis kimi, bir qrup şəxs olmaqla, müntəzəm olaraq, tamahkarlıq məqsədi ilə, silahdan istifadə etməklə, həmçinin digər şəxsi marağa görə, hakimiyyətdən sui-istifadə etməsi, hakimiyyət həddini aşması və hakimiyyətdən qəsdən istifadə etməməsi ağır nəticələrə səbəb olmuşdur.